Vacanța de Rusalii 2021. Cele mai căutate locații din România.
În ciuda ploilor anunțate în această perioadă, turiștii români au ales din nou litoralul românesc pentru vacanța de Rusalii. La mare căutare sunt și stațiunile balneare Sovata și Băile Herculane, dar și cazările din zonele de munte de lângă Brașov.
Weekendul acesta se anunță a fi cel mai bun pentru turismul intern de la izbucnirea pandemiei și până acum, mai ales că va fi legat și de o zi liberă de la stat, lunea de după Rusalii, conform datelor platformei hoteliere Travelminit.ro.În contextul relaxării măsurilor de siguranță și al ridicării restricțiilor, turiștii români au undă verde să se bucure din plin de vacanțele în România și să recupereze pauza de anul trecut.Litoralul este din nou în topul preferințelor românilorVremea schimbătoare din ultimele săptămâni nu i-a descurajat pe turiștii care și-au rezervat deja cazare la mare pentru minivacanța de Rusalii, Vama Veche, Mamaia, Eforie Nord și Costinești fiind din nou stațiunile din fruntea clasamentului.În cazul în care temperaturile nu le vor permite să stea la plajă sau să facă baie în apă, aceștia plănuiesc să-și petreacă timpul la terasele și cluburile din apropiere, proprietarii fiind deja pregătiți cu mâncare delicioasă, inclusiv cele mai bune specialități din pește și fructe de mare, muzică bună și activități pe măsură.Pe scurt, cei care vor ajunge acum la mare vor avea parte de un weekend de distracție care ține până în zorii zilei.Chiar dacă majoritatea cazărilor au fost rezervate, turiștii trebuie să știe că încă mai pot găsi camere libere și promoții la pachetele de minimum 3 nopți pentru destinațiile de la malul mării.Tarifele pentru vacanța de Rusalii pe litoral încep de la 300 de lei pe noapte pentru o cameră la un hotel sau pensiune de 3 stele.În Mamaia încă mai sunt disponibile pentru închiriat apartamente în regim hotelier, iar prețul începe de la 400 lei / noapte pentru un studio. Pe măsură ce ne îndreptăm spre sudul litoralului, prețurile devin mai accesibile, ajungând chiar și la sub 200 lei / noapte.Weekend de Rusalii la munte și în stațiunile balnearePentru cei care și-au dorit o minivacanță petrecută în tihnă, departe de agitație, stațiunile balneare Sovata, Băile Felix și Băile Herculane au fost principalele opțiuni.Însă nici zonele de munte nu sunt mai prejos, stațiunile de pe Valea Prahovei și din zona culoarului Rucăr – Bran, fiind la mare căutare.Pentru românii care își doresc să petreacă vacanța de Rusalii în zona Bran, hotelierii încă mai au camere libere, iar prețurile încep de la 175 lei / noapte pentru o cameră dublă, cu mic dejun inclus.Prețuri similare se găsesc pe toată Valea Prahovei. Turiștii în căutare de centre SPA și tratamente balneo pot opta pentru hotelurile din Sovata, unde costul pe noapte al unei camere duble este de aproximativ 350 lei, cu acces la piscină și la toate serviciile SPA.Românii își doresc acum mai mult decât o simplă cazare și caută hoteluri, pensiuni și case de vacanță care să le ofere experiențe complete de vacanță, cu mese, excursii opționale și activități incluse.De altfel, printre cele mai căutate oferte pentru minivacanța de Rusalii s-au numărat cele ale unităților de cazare cu demipensiune, SPA, piscină, ciubăr și alte experiențe de relaxare propuse în pachetul inițial.